(CNN) -- Podjetje Transocean Ltd., lastnik naftne ploščadi, ki je eksplodirala v Mehiškem zalivu, pri čemer je umrlo 11 delavcev, je leto 2010 razglasilo za »najboljše leto s stališča varnosti v zgodovini našega podjetja« in svojim direktorjem izplačalo zajetne bonuse, piše v nedavnem poročilu podanem ameriški Komisiji za borzni nadzor (SEC). To vključuje tudi povišico v vrednosti 200.000 dolarjev za predsednika in izvršnega direktorja Stevena L. Newmana, ki se mu bo osnovna plača povišala z 900.000 ameriških dolarjev na 1,1 milijona dolarjev, navaja poročilo SEC. V poročilu piše, da je Newmanov bonus znašal 374.062 ameriških dolarjev. Newman si je prav tako dolgoročno zagotovil odpravnino v višini 5,4 milijona dolarjev, ki mu jo je podjetje dodelilo marca 2010, ko je postal izvršni direktor, še pravi poročilo. Najnovejši bonusi deloma temeljijo na »delovanju podjetja s stališča varnosti,« trdi poročilo podjetja Transocean. »Kljub tragični izgubi življenj v Mehiškem zalivu, smo statistično dosegli izjemne varnostne rezultate, ki se merijo po skupnem številu nesreč in skupni potencialni stopnji nevarnosti,« navaja poročilo za SEC. »V odnosu na ta merila smo dosegli najboljše leto s stališča varnosti v zgodovini našega podjetja.« Podjetje je ta dosežek opisalo kot »odraz naše zaveze, da vseskozi in povsod zagotavljamo okolje brez nesreč.« Podjetje ni odgovorilo na e-sporočilo, v katerem je CNN prosil za komentar. V eksploziji na naftni ploščadi Deepwater Horizon, do katere je prišlo 20. aprila 2010, je bilo ranjenih 17 delavcev, 11 pa jih je umrlo, med njimi 9 uslužbencev podjetja Transocean, navaja poročilo. Šlo je za največji izliv nafte v ameriški zgodovini. Razpoko na dnu ocena so zabetonirali tri mesece pozneje, vendar pa je pred tem v zaliv izteklo milijone sodčkov nafte. Januarja je Državna komisija o izlivu nafte na ploščadi BP Deepwater Horizon in črpanju nafte na morju, ki jo ustanovil predsednik Barack Obama, izdala poročilo, ki je za izliv okrivilo podjetja Transocean, BP -- ki je najemalo ploščad -- in Haliburton, ki je na ploščadi vlilo betonsko oblogo.